2. pielikums

Ministru kabineta

2021. gada \_\_\_\_. \_\_\_\_\_\_\_\_\_\_\_

noteikumiem Nr.\_\_\_\_\_

**Priekšmetu un vielu saraksts, kuras personai ir aizliegts ienest, glabāt un izmantot pagaidu turēšanas telpā vai speciāli aprīkotā transportlīdzeklī**

Personai pagaidu turēšanas telpās ir aizliegts glabāt, ienest un izmantot šādus priekšmetus un vielas:

1) jebkuras sakaru un informācijas apmaiņas, fiksēšanas un glabāšanas ierīces (piemēram, mobilo tālruni, datoru, fotoaparātu, viedpulksteni, personīgo portatīvo informācijas nesēju, kurš jebkurā tehniski iespējamā fiksēšanas veidā uzglabā, uzkrāj vai atspoguļo informāciju);

2) medikamentus (izņemot gadījumu, ja ir ārstniecības personas atļauja);

3) jebkura veida munīciju;

4) pornogrāfiska satura vai vardarbību ierosinošu literatūru;

5) pirotehniku, sprāgstvielas un viegli uzliesmojošas vielas;

6) alkoholiskos dzērienus, narkotiskās, psihotropās, toksiskās vai citas apreibinošās vielas;

7) raugu un citus rūgstošus pārtikas produktus;

8) galda un citas spēles (azartspēles) un to atsevišķas sastāvdaļas;

9) tabakas izstrādājumus, augu smēķēšanas produktus, elektroniskās smēķēšanas ierīces un to šķidrumus;

10)  priekšmetus un vielas (piemēram, ieroči, aukstie ieroči, munīcija), kuras var izmantot noziedzīga nodarījuma izdarīšanai vai bēgšanas mēģinājumam.

Iesniedzējs:

Iekšlietu ministre M.Golubeva

Vīza:

Valsts sekretārs  D.Trofimovs